ব্রাজিলে ২ মাসের ব্যবধানে আবারও উড়োজাহাজ বিধ্বস্ত, নিহত ১২
দক্ষিণ আমেরিকার দেশ ব্রাজিলে প্রায় দুই মাসের ব্যবধানে আবারও উড়োজাহাজ বিধ্বস্ত হয়েছে। দেশটির উত্তরপশ্চিমাঞ্চলীয় আকরি রাজ্যে একটি ছোট উড়োজাহাজ বিধ্বস্ত হয়ে অন্তত ১২ জন নিহত গেছেন।
গতকাল রোববার আকরি রাজ্য সরকারের বার্তায় বলা হয়, রিও ব্রানকো বিমানবন্দরের কাছে সিঙ্গেল ইঞ্জিন সেসনা কারাভান উড়োজাহাজটি বিধ্বস্ত হয়েছে।
সেই বার্তার বরাত দিয়ে সংবাদমাধ্যম আল জাজিরা জানায়, বিধ্বস্ত উড়োজাহাজে এক শিশুসহ ১০ যাত্রী ছিলেন। দুর্ঘটনায় পাইলট ও কো-পাইলটও নিহত হয়েছেন।
বার্তায় যাত্রীদের পরিচয় উল্লেখ করা হয়নি।
উড়োজাহাজটি পার্শ্ববর্তী আমাজোনাস রাজ্যের ইনভিরায় শহরে যাচ্ছিল। স্থানীয় প্রতিষ্ঠান এআরটি ট্যাক্সি এইরিয়ো এই উড়োজাহাজটি পরিচালনা করছিল।
প্রতিবেদনে অনুসারে, গত দুই মাসের কম সময়ে ব্রাজিলে এটি দ্বিতীয় উড়োজাহাজ দুর্ঘটনা। গত মাসে আমাজোনাস রাজ্যে আরেকটি ছোট উড়োজাহাজ বিধ্বস্ত হয়ে ১০ যাত্রী ও দুই ক্রু নিহত হন। যাত্রীরা সবাই ব্রাজিলীয় পর্যটক ছিলেন।

দক্ষিণ আমেরিকার দেশ ব্রাজিলে প্রায় দুই মাসের ব্যবধানে আবারও উড়োজাহাজ বিধ্বস্ত হয়েছে। দেশটির উত্তরপশ্চিমাঞ্চলীয় আকরি রাজ্যে একটি ছোট উড়োজাহাজ বিধ্বস্ত হয়ে অন্তত ১২ জন নিহত গেছেন।